Сергей Тулин

**Сергей Тулин**, Риф Заһит улы Гыйззәтуллин,  (11.09.1957) — Совет Армиясе һәм РФ армиясенең хәрби эшлеклесе. Генерал-майор (2007 елдан запастагы) . РФ Каһарманы (*[[1996]]*). Югославиядә ватандашлар сугышында, беренче һәм икенче чечен сугышында катнашкан. Юридик фәннәр кандидаты (*[[2009]]*).

## Тәрҗемәи хәле
1957 елның 11 сентябрендә БАССР Миякә районы Кече Гәйнә авылында туган. Миякә урта мәктәбенең 9 нчы сыйныфын (*[[1974]]*), Казан Суворов хәрби училещесын (*[[1976]]*), Рязань Кызыл Байраклы югары һава-десант командирлары училещесын (*[[1980]]*), М.В. Фрунзе исемендәге хәрби академияне (*[[1990]]*), РФ генштабы хәрби академиясен (*[[2000]]*) тәмамлаган. «*Хәрби хезмәтне үтәүдән читләштереп, җинаять җәзасын үтәү: хокукый һәм криминологик аспектлар*» (*Исполнение уголовного наказания в виде ограничения по военной службе: правовой и криминологический аспекты*) темасына юридик фәннәр кандидатлыгына диссертация яклаган (*[[2009]]*).

## Хәрби хезмәт юлы
* 1976 елдан Совет Армиясендә.
* 1980-1987 Карпат буе хәрби округы: взвод командиры, разведка ротасы командиры, батальон штабы башлыгы, десант-һөҗүм батальоны командиры, өлкән лейтенант (*Хыров шәһәре*).
* 1990-1992 Белоруссия хәрби округы: аерым десант-һөҗүм бригадасы командиры урынбасары, гвардия майоры (*[[Брест]]*).
* 1992-1993 Югославиядә: БМОның 554 нче аерым пехота батальоны штаб башлыгы.
* 1993 76 нчы гвардия һава-десант дивизиясенең 104 нче гвардия парашют-десант полкы командиры (*[[Псков]]*), гвардия подполковнигы.
* 1994, декабрь — 1995, май 104 нче Псков парашют-десант полкы командиры буларак, Төньяк Кавказда (*[[Грозный]], [[Гудермес]] [[шәһәр]]ләре*) РФ армиясенең хәрби хәрәкәтләрендә катнаша. Контузия ала, ике тапкыр яралана. Хәрби бурычын намуслы үтәгән өчен, РФ президенты указы белән «РФ Каһарманы» исеме бирелә.
* 1997-1998 РФ хәрби көчләре генштабының халыкара хәрби хезмәттәшлек идарәсе өлкән офицеры.
* 2000-2001 205 нче аерым мотоукчы бригада командиры, генерал-майор  (*[[Будённовск]], [[Ставрополь крае]]*).
* 2001-2002 Төньяк Кавказ хәрби округының  58 нче армия сәргаскәре урынбасары (*[[Владикавказ]], [[Төньяк Осетия]]*).
* 2002-2007 Рязань өлкәсе хәрби комиссары.
* 2007 елдан запаска чыга.
* 2007 елдан «Хәрби-сәнәгат ширкәте» ҖЧҖ (*[[Мәскәү]]*) проектлар департаменты директоры, генераль директорның проектлар белән идарә итү буенча урынбасары.
* 2008-2009 «Арзамас машина төзү заводы» ААҖ директорлар шурасы әгъзасы.
* Рязань өлкәсе грек-рим көрәше федерациясе президенты.

## Кызыклы факт
1992 елда, Югославиягә барганда, халыкара кораллы көчләр штабы таләбе буенча, документларындагы «рус булмаган» фамилияне рус фамилиясенә алыштырырга туры килә.

## Бүләкләре, мактаулы исемнәре
* 1996 РФ Каһарманы, «Алтын Йолдыз» медале
* 1995 Батырлык ордены

## Әдәбият
# Воздушно-десантные войска в лицах. Под ред. В.А.Шаманова.  Москва, 2010.

## Сылтамалар
*  «Каһарман суворовчы һәм нахимовчылар» сайты 
*  Тулин Сергей Загитович 
*  С.З. Тулин «Ил каһарманнары» интернет-проектында

## Искәрмәләр

Төркем:РФ генерал-майорлары
Төркем:Юридик фәннәр кандидатлары
Төркем:Казан Суворов училещесын тәмамлаучылар
Төркем:РФ генштабы хәрби академиясен тәмамлаучылар
Төркем:Батырлык ордены кавалерлары
Төркем:Беренче чечен сугышында катнашучылар
Төркем:Криминологлар
Төркем:Хәрби академия тәмамлаучылар